Ericu950/Stoicheia-meter-silver huggingface dataset:
εἰ τοίνυν δεῖ μη δὲ τοῦτο παραλιπεῖν , εἰς τοσοῦτον ἐληλύθατε πλεονεξίας ὥστε πρότερον μὲν ἐνεκαλεῖτέ μοι τὰ προειρημένα μόνον , τὰ δ ὑπογυιότατα Πεπαρηθίων φασκόντων δεινὰ πεπονθέναι προσετάξατε τῷ στρατηγῷ δίκην παρ ἐμοῦ λαβεῖν ὑπὲρ ἐκείνων , οὓς ἐγὼ μὲν ἐτιμωρησάμην ἐνδεεστέρως ἢ προσῆκεν , ἐκεῖνοι δ εἰρήνης οὔσης καταλαβόντες Ἁλόννησον οὔ τε τὸ χωρίον οὔ τε τοὺς φρουροὺς ἀπεδίδοσαν πέμψαντος ὑπὲρ αὐτῶν ἐμοῦ πολλάκις .
ὑμεῖς δ ὧν μὲν ἠδίκησαν ἐμὲ Πεπαρήθιοι , τούτων μὲν οὐδὲν ἐπεσκέψασθε , τὴν δὲ τιμωρίαν , ἀκριβῶς εἰδότες .
καίτοι τὴν νῆσον οὔ τ ἐκείνους οὔ θ ὑμᾶς ἀφειλόμην , ἀλλὰ τὸν λῃστὴν Σώστρατον .
εἰ μὲν οὖν αὐτοί φατε παραδοῦναι Σωστράτῳ , λῃστὰς ὁμολογεῖτε καταπέμπειν ·
εἰ δ ἀκόντων ὑμῶν ἐκεῖνος ἐκράτει , τί δεινὸν πεπόνθατε λαβόντος ἐμοῦ καὶ τὸν τόπον τοῖς πλέουσιν ἀσφαλῆ παρέχοντος ;
τοσαύτην δέ μου ποιουμένου πρόνοιαν τῆς ὑμετέρας πόλεως , καὶ διδόντος αὐτῇ τὴν νῆσον , οἱ ῥήτορες λαμβάνειν μὲν οὐκ εἴων , ἀπολαβεῖν δὲ συνεβούλευον , ὅπως ὑπομείνας μὲν τὸ προσταττόμενον τὴν ἀλλοτρίαν ἔχειν ὁμολογῶ , μὴ προέμενος δὲ τὸ χωρίον ὕποπτος γένωμαι τῷ πλήθει .
γνοὺς ἐγὼ ταῦτα πρ οὐκαλούμην κριθῆναι περὶ τούτων πρὸς ἡμᾶς , ἵν ἐὰν μὲν ἐμὴ γνωσθῇ , παρ ἐμοῦ δοθῇ τὸ χωρίον ὑμῖν , ἐὰν δ ὑμετέρα κριθῇ , τότ ἀποδῶ τῷ δήμῳ .
ταῦτα δ ἐμοῦ πολλάκις ἀξιοῦντος , ὑμεῖς μὲν οὐ προσείχετε , Πεπαρήθιοι δὲ τὴν νῆσον κατέλαβον .
τί οὖν ἐχρῆν με ποιεῖν ;
οὐ δίκην λαβεῖν παρὰ τῶν ὑπερβεβηκότων τοὺς ὅρκους 0 ;
οὐ τιμωρήσασθαι τοὺς οὕτως ὑπερηφάνως ἀσελγαίνοντας 0 ;
καὶ γὰρ εἰ Πεπαρηθίων ἦν ἡ νῆσος , τί προσῆκεν ἀπαιτεῖν Ἀθηναίους ;
εἰ δ ὑμετέρα , πῶς οὐκ ἐκείνοις ὀργίζεσθε καταλαβοῦσι τὴν ἀλλοτρίαν 0 ;
εἰς τοῦτο δὲ προβεβήκαμεν ἔχθρας ὥστε βουλόμενος ταῖς ναυσὶν εἰς τὸν Ἑλλήσποντον παραβαλεῖν ἠναγκάσθην αὐτὰς παραπέμψαι διὰ Χερρονήσου τῇ στρατιᾷ , τῶν μὲν κληρούχων κατὰ τὸ Πολυκράτους δόγμα πολεμούντων ἡμῖν , ὑμῶν δὲ τοιαῦτα ψηφιζομένων , τοῦ δὲ στρατηγοῦ Βυζαντίους τε παρακαλοῦντος καὶ διαγγέλλοντος πρὸς ἅπαντας ὅτι πολεμεῖν αὐτῷ προστάττετε , ἂν καιρὸν λάβῃ .
τοιαῦτα δὲ πάσχων ὅμως τῆς πόλεως καὶ τῶν τριήρων καὶ τῆς χώρας ἀπεσχόμην , ἱκανὸς ὢν τὰ πλεῖστα λαβεῖν ἢ πάντα , καὶ διατετέλεκα προκαλούμενος ὑμᾶς εἰς κρίσιν ἐλθεῖν ὑπὲρ ὧν αἰτιώμεθ ἀλλήλους 0 .
καίτοι σκοπεῖσθε πότερον κάλλιόν ἐστιν ὅπλοις ἢ λόγοις διακρίνεσθαι , καὶ πότερον αὐτοὺς εἶναι βραβευτὰς ἢ πεῖσαί τινας ἑτέρους 0 ·
καὶ λογίζεσθ ὡς ἄλογόν ἐστιν Ἀθηναίους Θασίους μὲν καὶ Μαρωνίτας ἀναγκάσαι περὶ Στρύμης διακριθῆναι λόγοις , αὐτοὺς δὲ πρὸς ἐμὲ μὴ διαλύσασθαι περὶ ὧν ἀμφισβητοῦμεν τὸν τρόπον τοῦτον , ἄλλως τε καὶ γιγνώσκοντας ὅτι νικηθέντες μὲν οὐδὲν ἀποβαλεῖτε , κρατήσαντες δὲ λήψεσθε τὰ νῦν ὑφ ἡμῖν ὄντα 0 .
πάντων δέ μοι δοκεῖ παραλογώτατον εἶναι , διότι πέμψαντος ἐμοῦ πρέσβεις ἀπὸ τῆς συμμαχίας πάσης , ἵν ὦσι μάρτυρες , καὶ βουλομένου ποιήσασθαι πρὸς ὑμᾶς δικαίας ὁμολογίας ὑπὲρ τῶν Ἑλλήνων , οὐ δὲ τοὺς περὶ τούτων λόγους ἐδέξασθε παρὰ τῶν πρεσβευόντων , ἐξὸν ὑμῖν ἢ τῶν κινδύνων ἀπαλλάξαι τοὺς δυσχερὲς ὑποπτεύοντάς τι καθ ἡμῶν , ἢ φανερῶς ἐξελέγξαι με φαυλότατον ὄντα τῶν ἁπάντων .
τῷ μὲν οὖν δήμῳ ταῦτα συνέφερε , τοῖς δὲ λέγουσιν οὐκ ἐλυσιτέλει .
φασὶ γὰρ οἱ τῆς πολιτείας τῆς παρ ὑμῖν ἔμπειροι τὴν μὲν εἰρήνην πόλεμον αὐτοῖς εἶναι , τὸν δὲ πόλεμον εἰρήνην 0 ·
ἢ γὰρ συναγωνιζομένους τοῖς στρατηγοῖς ἢ συκοφαντοῦντας ἀεί τι λαμβάνειν παρ αὐτῶν , ἔτι δὲ τῶν πολιτῶν τοῖς γνωριμωτάτοις καὶ τῶν ἔξωθεν τοῖς ἐνδοξοτάτοις λοιδορουμένους ἐπὶ τοῦ βήματος περιποιεῖσθαι παρὰ τοῦ πλήθους δόξαν ὡς εἰσὶ δημοτικοί 0 .
ῥᾴδιον μὲν οὖν ἐστί μοι παῦσαι τῆς βλασφημίας αὐτοὺς μικρὰ πάνυ προεμένῳ , καὶ ποιῆσαι λέγειν ἐπαίνους ὑπὲρ ἡμῶν .
ἀλλ αἰσχυνοίμην ἄν , εἰ τὴν πρὸς ὑμᾶς εὔνοιαν παρὰ τούτων φαινοίμην ὠνούμενος , οἳ πρὸς τοῖς ἄλλοις εἰς τοῦτο τόλμης ἥκουσιν ὥστε καὶ περὶ Ἀμφιπόλεως πρὸς ἡμᾶς ἀμφισβητεῖν ἐπιχειροῦσιν , ὑπὲρ ἧς τῶν ἀντιποιουμένων αὐτῆς οἶμαι πολὺ δικαιότερα λέγειν αὐτός 0 .
εἴ τε γὰρ τῶν ἐξ ἀρχῆς κρατησάντων γίγνεται , πῶς οὐ δικαίως ἡμεῖς αὐτὴν ἔχομεν , Ἀλεξάνδρου τοῦ προγόνου πρώτου κατασχόντος τὸν τόπον , ὅθεν καὶ τῶν αἰχμαλώτων Μήδων ἀπαρχὴν ἀνδριάντα χρυσοῦν ἀνέστησεν εἰς Δελφούς ;
εἴ τε τούτων μὲν ἀμφισβητήσειέ τις , ἀξιοῖ δὲ γίγνεσθαι τῶν ὕστερον γενομένων κυρίων , ὑπάρχει μοι καὶ τοῦτο τὸ δίκαιον ·
ἐκπολιορκήσας γὰρ τοὺς ὑμᾶς μὲν ἐκβαλόντας , ὑπὸ Λακεδαιμονίων δὲ κατοικισθέντας , ἔλαβον τὸ χωρίον .
καίτοι πάντες οἰκοῦμεν τὰς πόλεις ἢ τῶν προγόνων παραδόντων ἢ κατὰ πόλεμον κύριοι καταστάντες .
ὑμεῖς δ οὔ τε πρῶτοι λαβόντες οὔ τε νῦν ἔχοντες , ἐλάχιστον δὲ χρόνον ἐν τοῖς τόποις ἐμμείναντες , ἀντιποιεῖσθε τῆς πόλεως , καὶ ταῦτα πίστιν ὑπὲρ ἡμῶν αὐτοὶ βεβαιοτάτην ἐπιθέντες ·
πολλάκις γὰρ ἐμοῦ γράφοντος ἐν ταῖς ἐπιστολαῖς ὑπὲρ αὐτῆς , ἐγνώκατε δικαίως ἔχειν ἡμᾶς , τότε μὲν ποιησάμενοι τὴν εἰρήνην ἔχοντος ἐμοῦ τὴν πόλιν , κ ᾆτα συμμαχίαν ἐπὶ ταῖς αὐταῖς ὁμολογίαις 0 .
καίτοι πῶς ἂν ἑτέρα γένοιτο βεβαιοτέρα ταύτης κτῆσις , τῆς τὸ μὲν ἐξ ἀρχῆς καταλειφθείσης ἡμῖν ὑπὸ τῶν προγόνων , πάλιν δὲ κατὰ πόλεμον ἐμῆς γεγενημένης , τρίτον δὲ συγχωρηθείσης ὑφ ὑμῶν τῶν εἰθισμένων ἀμφισβητεῖν καὶ τῶν οὐδὲν ὑμῖν προσηκόντων ;
ἃ μὲν οὖν ἐγκαλῶ , ταῦτ ἐστίν ·
ὡς δὲ προϋπαρχόντων καὶ διὰ τὴν ἐμὴν εὐλάβειαν μᾶλλον ἤδη τοῖς πράγμασιν ἐπιτιθεμένων καὶ καθ ὅσον ἂν δύνησθε κακοποιούντων ὑμῶν , ἀμυνοῦμαι μετὰ τοῦ δικαίου , καὶ μάρτυρας τοὺς θεοὺς ποιησάμενος διαλήψομαι περὶ τῶν καθ ὑμᾶς .
περὶ μὲν τοῦ παρόντος ἀργυρίου καὶ ὧν ἕνεκα τὴν ἐκκλησίαν ποιεῖσθ , ὦ ἄνδρες Ἀθηναῖοι , οὐδέτερόν μοι δοκεῖ τῶν χαλεπῶν εἶναι , οὔ τ ἐπιτιμήσαντα τοῖς νέμουσι καὶ διδοῦσι τὰ κοινὰ εὐδοκιμῆσαι παρὰ τοῖς βλάπτεσθαι διὰ τούτων ἡγουμένοις τὴν πόλιν , οὔ τε συνειπόντα καὶ παραινέσανθ ὡς δεῖ λαμβάνειν , χαρίσασθαι τοῖς σφόδρ ἐν χρείᾳ τοῦ λαβεῖν οὖσιν ·
οὐδέτεροι γὰρ πρὸς τὸ τῇ πόλει συμφέρον σκοποῦντες οὔ τ ἐπαινοῦσιν οὔ τε δυσχεραίνουσι τὸ πρᾶγμα , ἀλλ ὡς ἑκάτεροι χρείας καὶ περιουσίας ἔχουσιν .
ἐγὼ δὲ τοῦτο μὲν οὔ τ ἂν εἰσηγησαίμην , οὔ τ ἂν ἀντείποιμ ὡς οὐ δεῖ λαμβάνειν ·
παραινῶ μέντοι σκοπεῖν καὶ λογίζεσθαι πρὸς ὑμᾶς αὐτοὺς ὅτι τ ἀργύριον μέν ἐστι τοῦθ , ὑπὲρ οὗ βουλεύεσθε , μικρόν , τὸ δ ἔθος μέγα , ὃ γίγνεται μετὰ τούτου 0 .
εἰ μὲν οὖν μετὰ τοῦ πράττειν ἃ προσήκει καὶ τὸ λαμβάνειν κατασκευάσεσθε , οὐ μόνον οὐ βλάψετε , ἀλλὰ καὶ τὰ μέγιστ ὠφελήσετε τὴν πόλιν καὶ ὑμᾶς αὐτούς ·
εἰ δὲ τοῦ μὲν λαμβάνειν καὶ ἑορτὴ καὶ πᾶσ ἀρκέσει πρόφασις , τοῦ δ ἃ πρὸς τούτοις δεῖ ποιεῖν μη δὲ τοὺς λόγους ἀκούειν ἐθελήσετε , ὁρᾶτε μήποθ , ἃ νῦν ὀρθῶς ἡγεῖσθε πράττειν , σφόδρ ἡμαρτηκέναι νομίσητε .
ἐγὼ δέ φημι δεῖν  καί μοι μὴ θορυβήσητ ἐφ ᾧ μέλλω λέγειν , ἀλλ ἀκούσαντες κρίνατε  , ὡς περὶ τοῦ λαβεῖν ἐκκλησίαν ἀπεδώκαμεν , οὕτω καὶ περὶ τοῦ συνταχθῆναι καὶ παρασκευασθῆναι τὰ πρὸς τὸν πόλεμον ἐκκλησίαν ἀποδοῦναι , καὶ παρασχεῖν ἕκαστον αὑτὸν μὴ μόνον ταῦτ ἀκούειν ἐθέλοντα , ἀλλὰ καὶ πράττειν βουλόμενον , ἵν , ὦ ἄνδρες Ἀθηναῖοι , τῶν ἀγαθῶν τὰς ἐλπίδας δι ὑμῶν αὐτῶν ἔχητε , καὶ μὴ τὸν δεῖνα μη δὲ τὸν δεῖνα πυνθάνησθε τί πράττει .
καὶ τὰ μὲν προσιόντα τῇ πόλει πάντα , καὶ ἃ νῦν ἐκ τῶν ἰδίων παραναλίσκετ εἰς οὐδὲν δέον καὶ ὅσ ἐκ τῶν συμμάχων ὑπάρχει , λαμβάνειν ὑμᾶς φημὶ χρῆναι τὸ ἴσον ἕκαστον , τοὺς μὲν ἐν ἡλικίᾳ στρατιωτικόν , τοὺς δ ὑπὲρ τὸν κατάλογον ἐξεταστικὸν ἢ ὅπως ἄν τις ὀνομάσαι τοῦτο , στρατεύεσθαι δ αὐτοὺς καὶ μηδενὶ τούτου παραχωρεῖν , ἀλλὰ τὴν δύναμιν τῆς πόλεως οἰκείαν εἶναι , κατεσκευασμένην ἀπὸ τούτων , ἵν ἅμ εὐπορῆτε καὶ τὰ δέοντα ποιῆτε , καὶ τὸν στρατηγὸν ἡγεῖσθαι ταύτης , ἵν ὑμῖν , ὦ ἄνδρες Ἀθηναῖοι , μὴ τοιαῦθ οἷάπερ νυνὶ συμβαίνῃ 0 1 2 ·
τοὺς στρατηγοὺς κρίνετε , καὶ περίεσθ ὑμῖν ἐκ τῶν πραγμάτων ὁ δεῖνα τοῦ δεῖνος τὸν δεῖν εἰσήγγειλεν , ἄλλο δ οὐδέν 0 .
ἀλλὰ τί ὑμῖν γένηται ;
πρῶτον μὲν οἱ σύμμαχοι μὴ φρουραῖς , ἀλλὰ τῷ τ αὐτὰ συμφέρειν ὑμῖν κ ἀκείνοις ὦσιν οἰκεῖοι , ἔπειθ οἱ στρατηγοὶ μὴ ξένους ἔχοντες τοὺς μὲν συμμάχους ἄγωσι καὶ φέρωσι , τοὺς δὲ πολεμίους μη δ ὁρῶσιν , ἀφ ὧν αἱ μὲν ὠφέλειαι τούτων εἰσὶν ἴδιαι , τὰ δὲ μίση καὶ τὰ ἐγκλήματα ἐφ ὅλην ἔρχεται τὴν πόλιν , ἀλλὰ πολίτας τοὺς ἀκολουθοῦντας ἔχοντες τοὺς ἐχθρούς , ἃ νῦν τοὺς φίλους , ποιῶσιν 0 .
χωρὶς δὲ τούτων πολλὰ τῶν πραγμάτων τὴν ὑμετέραν ποθεῖ παρουσίαν , καὶ ἄνευ τοῦ πρὸς τοὺς οἰκείους πολέμους οἰκείᾳ χρῆσθαι δυνάμει συμφέρειν , καὶ πρὸς τ ἄλλα πράγματ ἀναγκαῖόν ἐστιν .
εἰ μὲν γὰρ ἡσυχίαν ἔχειν ὑμῖν ἀπέχρη καὶ μηδὲν τῶν Ἑλληνικῶν περιεργάζεσθαι ὅπως ἔχει , ἄλλος ἂν ἦν λόγος ·
νῦν δὲ πρωτεύειν μὲν ὑμεῖς ἀξιοῦτε καὶ τὰ δίκαι ὁρίζειν τοῖς ἄλλοις , τὴν δὲ ταῦτ ἐφορεύσουσαν καὶ φυλάξουσαν δύναμιν οὔ τε κατεσκεύασθ οὔ τε κατασκευάζεσθε , ἀλλ ἐπὶ πολλῆς μὲν ἡσυχίας καὶ ἐρημίας ὑμῶν ὁ Μυτιληναίων δῆμος καταλέλυται , ἐπὶ πολλῆς δ ἡσυχίας ὁ Ῥοδίων , ἐχθρός γ ὢν ἡμῖν , φαίη τις ἄν ·
ἀλλὰ μείζω χρὴ νομίζειν , ὦ ἄνδρες Ἀθηναῖοι , τὴν πρὸς τὰς ὀλιγαρχίας ὑπὲρ αὐτῆς τῆς προαιρέσεως ἔχθραν , ἢ τὴν πρὸς τοὺς δήμους ὑπὲρ ὧν ποτ ἂν ᾖ 0 .
ἀλλ ἵν ἐκεῖσ ἐπανέλθω , φημὶ δεῖν ὑμᾶς συντετάχθαι , καὶ τὴν αὐτὴν τοῦ τε λαβεῖν καὶ τοῦ ποιεῖν ἃ προσήκει σύνταξιν εἶναι .
διελέχθην δ ὑμῖν περὶ τούτων καὶ πρότερον , καὶ διεξῆλθον ὡς ἂν συνταχθείητε , οἵ θ ὁπλῖται καὶ οἱ ἱππεῖς καὶ ὅσοι τούτων ἐκτός ἐστε , καὶ εὐπορία τις ἂν ἅπασι γένοιτο κοινή .
ὃ δέ μοι πλείστην ἀθυμίαν παρέσχεν ἁπάντων , ἐρῶ πρὸς ὑμᾶς καὶ οὐκ ἀποκρύψομαι , ὅτι πολλῶν καὶ μεγάλων καὶ καλῶν ὄντων τούτων ἁπάντων , τῶν μὲν ἄλλων οὐδενὸς οὐδεὶς μέμνηται , τοῖν δυοῖν δ ὀβολοῖν ἅπαντες 0 .
καίτοι τοὺς μὲν οὐκ ἔστι πλείονος ἢ δυοῖν ὀβολοῖν ἀξίους εἶναι , τ ἄλλα δὲ μετὰ τούτων ὧν εἶπον τῶν βασιλέως ἄξι ἐστὶ χρημάτων , πόλιν τοσούτους ὁπλίτας ἔχουσαν καὶ τριήρεις καὶ ἵππους καὶ χρημάτων πρόσοδον συντετάχθαι καὶ παρεσκευάσθαι 0 .
τί οὖν ταῦτα νῦν λέγω ;
ὅτι φημὶ δεῖν ὑμᾶς , ἐπειδὴ τὸ μὲν πάντας μισθοφορεῖν δυσχεραίνουσί τινες , τὸ δὲ συνταχθῆναι καὶ παρασκευασθῆναι παρὰ πάντων χρήσιμον εἶναι δοκιμάζεται , ἐντεῦθεν ἄρξασθαι τοῦ πράγματος , καὶ προθεῖναι περὶ τούτων τῷ βουλομένῳ γνώμην ἀποφήνασθαι .
ὡς οὕτως ἔχει ·
ἂν μὲν ὑμεῖς νῦν πεισθῆτε τούτων καιρὸν εἶναι , ὅταν αὐτῶν εἰς χρείαν ἔλθητε , ἕτοιμ ὑπάρξει ·
ἂν δ ἀκαιρίαν ἡγησάμενοι παρίδητε , ὅταν δέῃ χρῆσθαι , τότ ἀναγκασθήσεσθε παρασκευάζεσθαι .
ἤδη δέ τις εἶπεν ὦ ἄνδρες Ἀθηναῖοί που λέγων , οὐχ ὑμῶν τῶν πολλῶν , ἀλλὰ τῶν διαρρηγνυμένων εἰ ταῦτα γενήσεται , τί δ ὑμῖν ἐκ τῶν Δημοσθένους λόγων ἀγαθὸν γέγονεν ;
παρελθὼν ὑμῶν , ὅταν αὐτῷ δόξῃ , ἐνέπλησε τὰ ὦτα λόγων , καὶ διέσυρε τὰ παρόντα , καὶ τοὺς προγόνους ἐπῄνεσεν , καὶ μετεωρίσας καὶ φυσήσας ὑμᾶς κατέβη .
ἐγὼ δ εἰ μὲν ὑμᾶς δυναίμην ὧν λέγω τι πεῖσαι , τηλικαῦτ ἂν οἶμαι τὴν πόλιν πρᾶξαι ἀγαθὰ ὥστ , εἰ νῦν εἰπεῖν ἐπιχειρήσαιμι , πολλοὺς ἂν ἀπιστῆσαι ὡς μείζοσιν ἢ δυνατοῖς 0 ·
οὐ μὴν οὐ δὲ τοῦτο μικρὸν ὠφελεῖν οἶμαι , εἰ τὰ βέλτιστ ἀκούειν ὑμᾶς συνεθίζω 0 .
δεῖ γάρ , ὦ ἄνδρες Ἀθηναῖοι , τὸν βουλόμενόν τι ποιῆσαι τὴν πόλιν ἡμῶν ἀγαθὸν τὰ ὦτα πρῶτον ὑμῶν ἰάσασθαι ·
διέφθαρται γάρ ·
οὕτω πολλὰ καὶ ψευδῆ καὶ πάντα μᾶλλον ἢ τὰ βέλτιστ ἀκούειν εἴθισθε 0 .
οἷον  ὅπως δὲ μὴ θορυβήσει μοι μηδείς , πρὶν ἂν ἅπαντ εἴπω  ἀνέῳξαν δήπου πρώην τινὲς τὸν ὀπισθόδομον .
οὐκοῦν οἱ παριόντες ἅπαντες τὸν δῆμον καταλελύσθαι , τοὺς νόμους οὐκέτ εἶναι , τοιαῦτ ἔλεγον .
καίτοι , ὦ ἄνδρες Ἀθηναῖοι ,  καὶ σκοπεῖτ ἂν ἀληθῆ λέγω  οἱ μὲν ταῦτα ποιοῦντες ἄξι ἐποίουν θανάτου , ὁ δῆμος δ οὐ διὰ τούτων καταλύεται .
πάλιν κώπας τις ὑφείλετο ·
μαστιγοῦν , στρεβλοῦν πάντες οἱ λέγοντες , τὸν δῆμον καταλύεσθαι .
ἐγὼ δὲ τί φημί ;
τὸν μὲν ὑφαιρούμενον θανάτου ποιεῖν ἄξια , ὥσπερ ἐκεῖνοι , τὸν δῆμον δ οὐ διὰ τούτων καταλύεσθαι 0 1 .
ἀλλὰ πῶς καταλύεται , οὐδεὶς λέγει οὐ δὲ παρρησιάζεται .
ἐγὼ δὲ φράσω ·
ὅταν ὑμεῖς , ὦ ἄνδρες Ἀθηναῖοι , φαύλως ἠγμένοι , πολλοὶ καὶ ἄποροι καὶ ἄοπλοι καὶ ἀσύντακτοι καὶ μὴ τ αὐτὰ γιγνώσκοντες ἦτε , καὶ μή τε στρατηγὸς μή τ ἄλλος μηδεὶς ὧν ἂν ὑμεῖς ψηφίσησθε φροντίζῃ , καὶ ταῦτα μηδεὶς λέγειν ἐθέλῃ μη δ ἐπανορθοῖ , μη δ ὅπως παύσεται τοιαῦτ ὄντα πράττῃ , ὃ νῦν ἀεὶ συμβαίνει .
καὶ νὴ Δί , ὦ ἄνδρες Ἀθηναῖοι , ἕτεροί γε λόγοι παρερρυήκασι πρὸς ὑμᾶς ψευδεῖς , καὶ πολλὰ τὴν πολιτείαν βλάπτοντες , οἷον ἐν τοῖς δικαστηρίοις ὑμῖν ἐστιν ἡ σωτηρία , καὶ δεῖ τῇ ψήφῳ τὴν πολιτείαν ὑμᾶς φυλάττειν .
ἐγὼ δ οἶδ ὅτι ταῦτα μὲν ὑμῖν τῶν πρὸς ἀλλήλους δικαίων ἐστὶ κύρια , ἐν δὲ τοῖς ὅπλοις δεῖ κρατεῖν τῶν ἐχθρῶν , καὶ διὰ τούτων ἐστὶν ἡ σωτηρία τῆς πολιτείας .
οὐ γὰρ τὸ ψηφίσασθαι τοῖς ἐν τοῖς ὅπλοις ποιήσει τὸ νικᾶν , ἀλλ οἱ μετὰ τούτων κρατοῦντες τοὺς ἐχθροὺς καὶ ψηφίζεσθαι καὶ ἄλλ ὅ τι ἂν βούλησθε ποιεῖν ὑμῖν ἐξουσίαν καὶ ἄδειαν παρασκευάσουσι ·
δεῖ γὰρ ἐν μὲν τοῖς ὅπλοις φοβερούς , ἐν δὲ τοῖς δικαστηρίοις φιλανθρώπους εἶναι .
εἰ δέ τῳ δοκῶ μείζους ἢ κατ ἐμαυτὸν λέγειν λόγους , αὐτὸ τοῦτ ὀρθῶς αὐτῶν ἔχει 0 ·
τὸν γὰρ ὑπὲρ τηλικαύτης πόλεως ῥηθησόμενον λόγον καὶ τοιούτων πραγμάτων παντὸς ἑνὸς τοῦ λέγοντος ἀεὶ μείζω φαίνεσθαι δεῖ , καὶ τῆς ἀξίας τῆς ὑμετέρας ἐγγὺς εἶναι , μὴ τῆς τοῦ λέγοντος .
ὅτι δ οὐδεὶς τῶν ὑφ ὑμῶν τιμωμένων ταῦτα λέγει , τὰς προφάσεις ἐγὼ διέξειμ ὑμῖν .
οἱ μὲν πρὸς ἀρχαιρεσίας καὶ ταύτην τὴν τάξιν προσιόντες δοῦλοι τῆς ἐπὶ τῷ χειροτονεῖσθαι χάριτος περιέρχονται , τελεσθῆναι στρατηγὸς ἕκαστος σπουδάζων , οὐκ ἀνδρὸς ἔργον οὐδὲν πρᾶξαι .
εἰ δέ τις καὶ τοιοῦτός ἐστιν οἷος ἐγχειρεῖν ἔργῳ τῳ , νῦν μὲν ἡγεῖται τὴν τῆς πόλεως δόξαν ἀφορμὴν ἔχων καὶ τ οὔνομα , τῆς τῶν ἐναντιωσομένων ἐρημίας ἀπολαύων , τὰς ἐλπίδας ὑμῖν ὑποτείνων , ἄλλο δ οὐ δὲ ἕν , κληρονομήσειν αὐτὸς τῶν ὑμετέρων ἀγαθῶν , ὅπερ ἐστίν , ἂν δ ὑμεῖς δι ὑμῶν αὐτῶν ἕκαστα πράττητε , τὸ ἴσον τοῖς ἄλλοις ὥσπερ τῶν ἔργων αὐτῶν , οὕτω καὶ τῶν ἐκ τούτων ἕξειν 0 1 2 .
οἱ δὲ πολιτευόμενοι καὶ περὶ ταῦτ ὄντες , τὸ τὰ βέλτιστα σκοπεῖν ὑμῖν ἀφέντες , προσκεχωρήκασι πρὸς τούτους ·
καὶ πρότερον μὲν κατὰ συμμορίας εἰσεφέρετε , νυνὶ δὲ πολιτεύεσθε κατὰ συμμορίας .
ῥήτωρ ἡγεμὼν καὶ στρατηγὸς ὑπὸ τούτῳ καὶ οἱ βοησόμενοι μεθ ἑκατέρων τριακόσιοι 0 ·
τοιγαροῦν ὑμῖν περίεστιν ἐκ τούτων ὁ δεῖνα χαλκοῦς καὶ ὁ δεῖν εὐδαίμων , εἷς ἢ δύο , ὑπὲρ τὴν πόλιν 0 ·
οἱ δ ἄλλοι μάρτυρες τῆς τούτων εὐδαιμονίας κάθησθε , τῆς καθ ἡμέραν ῥᾳθυμίας πολλὴν καὶ μεγάλην ὑπάρχουσαν ὑμῖν εὐδαιμονίαν τούτοις προϊέμενοι .
καίτοι σκέψασθε πῶς ἐπὶ τῶν προγόνων ταῦτ εἶχεν ·
οὐ γὰρ ἀλλοτρίοις ὑμῖν παραδείγμασι χρησαμένοις , ἀλλ οἰκείοις ἔξεσθ ἃ προσήκει πράττειν εἰδέναι .
ἐκεῖνοι Θεμιστοκλέα τὸν τὴν ἐν Σαλαμῖνι ναυμαχίαν στρατηγοῦντα καὶ Μιλτιάδην τὸν ἡγούμενον Μαραθῶνι καὶ πολλοὺς ἄλλους , οὐκ ἴσα τοῖς νῦν στρατηγοῖς ἀγάθ εἰργασμένους , μὰ Δί οὐ χαλκοῦς ἵστασαν , ἀλλ ὡς οὐδὲν αὑτῶν κρείττους ὄντας , οὕτως ἐτίμων .
καὶ γάρ τοι τῶν ἔργων οὐδενός , ὦ ἄνδρες Ἀθηναῖοι , τῶν τότ ἀπεστέρησαν αὑτούς , οὐ δ ἔστ οὐδεὶς ὅστις ἂν εἴποι τὴν ἐν Σαλαμῖνι ναυμαχίαν Θεμιστοκλέους , ἀλλ Ἀθηναίων , οὐ δὲ τὴν Μαραθῶνι μάχην Μιλτιάδου , ἀλλὰ τῆς πόλεως .
νῦν δὲ πολλοὶ τοῦτο λέγουσιν , ὡς Κέρκυραν εἷλε Τιμόθεος καὶ τὴν μόραν κατέκοψεν Ἰφικράτης καὶ τὴν περὶ Νάξον ναυμαχίαν ἐνίκα Χαβρίας ·
δοκεῖτε γὰρ αὐτοὶ τῶν ἔργων τούτων παραχωρεῖν τῶν τιμῶν ταῖς ὑπερβολαῖς αἷς δεδώκατ ἐπ αὐτοῖς ἑκάστῳ τούτων .
τὰς μὲν δὴ πολιτικὰς δωρεὰς οὕτως ἐκεῖνοί τε καλῶς καὶ ὑμεῖς οὐκ ὀρθῶς 0 1 ·
τὰς δὲ τῶν ξένων πῶς 0 ;
ἐκεῖνοι Μένωνι τῷ Φαρσαλίῳ δώδεκα μὲν τάλαντ ἀργυρίου δόντι πρὸς τὸν ἐπ Ἠιόνι τῇ πρὸς Ἀμφιπόλει πόλεμον , διακοσίοις δ ἱππεῦσι πενέσταις ἰδίοις βοηθήσαντι , οὐκ ἐψηφίσαντο πολιτείαν , ἀλλ ἀτέλειαν ἔδωκαν μόνον .
καὶ πρότερον τούτου Περδίκκᾳ τῷ κατὰ τὴν τοῦ βαρβάρου ποτ ἐπιστρατείαν βασιλεύοντι Μακεδονίας , τοὺς ἀναχωροῦντας ἐκ Πλαταιῶν τῶν βαρβάρων ἀπὸ τῆς ἥττης διαφθείραντι καὶ τέλειον τ ἀτύχημα ποιήσαντι τῷ βασιλεῖ , οὐκ ἐψηφίσαντο πολιτείαν , ἀλλ ἀτέλειαν ἔδωκαν μόνον , μεγάλην καὶ τιμίαν , οἶμαι , καὶ σεμνὴν τὴν αὑτῶν πατρίδ ἡγούμενοι καὶ πάσης μείζον εὐεργεσίας .
νῦν δ , ὦ ἄνδρες Ἀθηναῖοι , φθόρους ἀνθρώπους οἰκοτρίβων οἰκότριβας , τιμὴν ὥσπερ ἄλλου του τῶν ὠνίων λαμβάνοντες , ποιεῖσθε πολίτας 0 .
ταῦτα δ ὑμῖν ἐπελήλυθε πράττειν , οὐχ ὅτι τὰς φύσεις χείρους ἐστὲ τῶν προγόνων , ἀλλ ὅτι τοῖς μὲν ἐφ αὑτοῖς παρειστήκει μέγα φρονεῖν , ὑμῶν δ , ὦ ἄνδρες Ἀθηναῖοι , περιῄρηται τοῦτο .
ἔστι δ οὐδέποτ , οἶμαι , δυνατὸν μικρὰ καὶ φαῦλα πράττοντας μέγα καὶ νεανικὸν φρόνημα λαβεῖν , ὥσπερ οὐ δὲ λαμπρὰ καὶ καλὰ πράττοντας μικρὸν καὶ ταπεινὸν φρονεῖν 0 ·
σκέψασθε δ ἅ τις κεφάλαι ἂν ἔχοι εἰπεῖν τῶν τ ἐκείνοις πεπραγμένων καὶ τῶν ὑμῖν , ἂν ἄρ ὑμῶν αὐτῶν ἀλλ ἐκ τούτων γε δύνησθε γενέσθαι .
πέντε μὲν καὶ τετταράκοντ ἔτη τῶν Ἑλλήνων ἦρξαν ἑκόντων ἐκεῖνοι , πλείω δ ἢ μύρια τάλαντ εἰς τὴν ἀκρόπολιν ἀνήγαγον , πολλὰ δὲ καὶ καλὰ καὶ πεζῇ καὶ ναυμαχοῦντες ἔστησαν τρόπαια , ἐφ οἷς ἔτι καὶ νῦν ἡμεῖς φιλοτιμούμεθα .
καίτοι νομίζετ αὐτοὺς ταῦτα στῆσαι , οὐχ ἵνα θαυμάζωμεν ἡμεῖς θεωροῦντες αὐτά , ἀλλ ἵνα καὶ μιμώμεθα τὰς τῶν ἀναθέντων ἀρετάς .
ἐκεῖνοι μὲν δὴ ταῦτα 0 ·
ἡμεῖς δ , ὅσης ἅπαντες ὁρᾶτ ἐρημίας ἐπειλημμένοι , σκέψασθ εἰ παραπλήσια 0 .
οὐ πλείω μὲν ἢ χίλια καὶ πεντακόσια τάλαντ ἀνήλωται μάτην εἰς τοὺς τῶν Ἑλλήνων ἀπόρους , ἐξανήλωνται δ οἵ τ ἴδιοι πάντες οἶκοι καὶ τὰ κοινὰ τῇ πόλει καὶ τὰ παρὰ τῶν συμμάχων , οὓς δ ἐν τῷ πολέμῳ συμμάχους ἐκτησάμεθα , οὗτοι νῦν ἐν τῇ εἰρήνῃ ἀπολώλασιν ;
ἀλλὰ νὴ Δία ταῦτα μόνον τότ εἶχε βέλτιον ἢ νῦν , τὰ δ ἄλλα χεῖρον 0 .
πολλοῦ γε καὶ δεῖ , ἀλλ ὅ τι βούλεσθ ἐξετάσωμεν .
οἰκοδομήματα μέν γε καὶ κόσμον τῆς πόλεως , ἱερῶν καὶ λιμένων καὶ τῶν ἀκολούθων τούτοις , τοιοῦτον καὶ τοσοῦτον κατέλιπον ἐκεῖνοι ὥστε μηδενὶ τῶν ἐπιγιγνομένων ὑπερβολὴν λελεῖφθαι , προπύλαια ταῦτα , νεώσοικοι , στοαί , τ ἄλλα , οἷς ἐκεῖνοι κοσμήσαντες τὴν πόλιν ἡμῖν παρέδωκαν ·
τὰς δ ἰδίας οἰκίας τῶν ἐν δυνάμει γενομένων οὕτω μετρίας καὶ τῷ τῆς πολιτείας ὀνόματι ἀκολούθους ὥστε τὴν Θεμιστοκλέους καὶ τὴν Κίμωνος καὶ τὴν Ἀριστείδου καὶ τῶν τότε λαμπρῶν οἰκίαν , εἴ τις ἄρ ὑμῶν οἶδεν ὁποία ποτ ἐστίν , ὁρᾷ τῆς τοῦ γείτονος οὐδὲν σεμνοτέραν οὖσαν 0 .
νῦν δ , ὦ ἄνδρες Ἀθηναῖοι , δημοσίᾳ μὲν ἡ πόλις ἡμῶν τὰς ὁδοὺς ἀγαπᾷ κατασκευάζουσα καὶ κρήνας καὶ κονιάματα καὶ λήρους  καὶ οὐ τοῖς εἰσηγησαμένοις ταῦτ ἐπιτιμῶ , πολλοῦ γε καὶ δέω , ἀλλ ὑμῖν , εἰ ταῦθ ἱκανὰ ὑμῖν αὐτοῖς ὑπολαμβάνετ εἶναι  , ἰδίᾳ δ οἱ τῶν κοινῶν ἐπί τῳ γεγενημένοι οἱ μὲν τῶν δημοσίων οἰκοδομημάτων σεμνοτέρας τὰς ἰδίας οἰκίας κατεσκευάκασιν , οὐ μόνον τῶν πολλῶν ὑπερηφανωτέρας , οἱ δὲ γῆν συνεωνημένοι γεωργοῦσιν ὅσην οὐ δ ὄναρ ἤλπισαν πώποτε 0 .
τούτων δ αἴτιον ἁπάντων , ὅτι τότε μὲν ὁ δῆμος δεσπότης ἦν καὶ κύριος ἁπάντων , καὶ ἀγαπητὸν ἦν παρ ἐκείνου τῶν ἄλλων ἑκάστῳ καὶ τιμῆς καὶ ἀρχῆς καὶ ἀγαθοῦ τινὸς μεταλαμβάνειν , νῦν δὲ τ οὐναντίον κύριοι μὲν τῶν ἀγαθῶν οὗτοι , καὶ διὰ τούτων ἅπαντα πράττεται , ὁ δὲ δῆμος ἐν ὑπηρέτου καὶ προσθήκης μέρει , καὶ ὑμεῖς ἀγαπᾶθ ἃν οὗτοι μεταδιδῶσι λαμβάνοντες 0 1 .
τοιγαροῦν ἐκ τούτων τοιαῦτα τὰ πράγματα τῆς πόλεώς ἐστιν ὥστε , εἴ τις ἀναγνοίη τὰ ψηφίσμαθ ὑμῶν καὶ τὰς πράξεις ἐφεξῆς διέλθοι , οὐ δ ἂν εἷς πιστεύσαι τῶν αὐτῶν εἶναι ταῦτα κ ἀκεῖνα .
οἷον ἃ πρὸς τοὺς καταράτους Μεγαρέας ἐψηφίσασθ ἀποτεμνομένους τὴν ὀργάδα , ἐξιέναι , κωλύειν , μὴ ἐπιτρέπειν 0 ·
ἃ πρὸς Φλειασίους , ὅτ ἐξέπεσον ἔναγχος , βοηθεῖν , μὴ ἐπιτρέπειν τοῖς σφαγεῦσι , τῶν ἐν Πελοποννήσῳ τοὺς βουλομένους παρακαλεῖν .
ἅπαντα καλά , ὦ ἄνδρες Ἀθηναῖοι , ταῦτα καὶ δίκαια καὶ τῆς πόλεως ἄξια 0 ·
τὰ ἔργα δὲ τ ἀπὸ τούτων οὐδαμοῦ 0 .
οὐκοῦν τὴν μὲν ἀπέχθειαν διὰ τῶν ψηφισμάτων ἐκφέρεσθε , τῶν δ ἔργων οὐδενὸς κύριοι γίγνεσθε ·
τὰ μὲν γὰρ ψηφίσματα πρὸς τὸ τῆς πόλεως ἀξίωμα ψηφίζεσθε , τὴν δύναμιν δ οὐκ ἀκόλουθον ὧν ψηφίζεσθ ἔχετε 0 .
ἐγὼ δὲ παραινέσαιμ ἂν ὑμῖν  καί μοι μηδὲν ὀργισθῆτε  ἔλαττον φρονεῖν καὶ τὰ ὑμέτερ αὐτῶν ἀγαπᾶν πράττοντας , ἢ μείζω δύναμιν παρασκευάζεσθαι 0 .
εἰ μὲν οὖν Σιφνίοις ἢ Κυθνίοις ἤ τισιν ἄλλοις τοιούτοις οὖσι συνῄδειν ὑμῖν , ἔλαττον φρονεῖν συνεβούλευον ἄν ·
ἐπειδὴ δ ἔστ Ἀθηναῖοι , τὸ τὴν δύναμιν παρασκευάσασθαι παραινῶ ·
αἰσχρὸν γάρ , ὦ ἄνδρες Ἀθηναῖοι , αἰσχρὸν λιπεῖν τὴν τοῦ φρονήματος τάξιν , ἣν ὑμῖν οἱ πρόγονοι παρέδωκαν 0 .
πρὸς δὲ τούτοις οὐ δ ἔστιν ἐφ ὑμῖν , οὐ δ ἂν ἀποστῆναι τῶν Ἑλληνικῶν βούλησθε ·
πολλὰ γὰρ ὑμῖν ἐκ παντὸς τοῦ χρόνου πέπρακται , καὶ τοὺς μὲν φίλους τοὺς ὑπάρχοντας αἰσχρὸν προέσθαι , τοῖς δ οὖσιν ἐχθροῖς οὐκ ἔνι πιστεῦσαι καὶ μεγάλους ἐᾶσαι γενέσθαι .
ὅλως δ ὅπερ οἱ πολιτευόμενοι πεπόνθασι πρὸς ὑμᾶς  οὐκ ἔνεστιν αὐτοῖς , ὅταν βούλωνται , παύσασθαι  τοῦτο καὶ ὑμῖν περιέστηκε ·
πεπολίτευσθε γὰρ ἐν τοῖς Ἕλλησιν .
ἔστι δ , ὦ ἄνδρες Ἀθηναῖοι , κεφάλαιον ἁπάντων τῶν εἰρημένων ·
οὐδέποθ ὑμᾶς οἱ λέγοντες οὔ τε πονηροὺς οὔ τε χρηστοὺς ποιοῦσιν , ἀλλ ὑμεῖς τούτους , ὁπότερ ἂν βούλησθε 0 ·
οὐ γὰρ ὑμεῖς ὧν οὗτοι βούλονται στοχάζεσθε , ἀλλ οὗτοι ὧν ἂν ὑμᾶς ἐπιθυμεῖν οἴωνται .
ὑμᾶς οὖν ὑπάρξαι δεῖ χρηστὰ βουλομένους , καὶ πάνθ ἕξει καλῶς ·
ἢ γὰρ οὐδεὶς ἐρεῖ φλαῦρον οὐδέν , ἢ οὐδὲν αὐτῷ πλέον ἔσται μὴ ἔχοντι τοὺς πεισομένους .
οἱ μὲν ἐπαινοῦντες , ὦ ἄνδρες Ἀθηναῖοι , τοὺς προγόνους ὑμῶν λόγον εἰπεῖν μοι δοκοῦσι προαιρεῖσθαι κεχαρισμένον , οὐ μὴν συμφέροντά γ ἐκείνοις οὓς ἐγκωμιάζουσι ποιεῖν ·
περὶ γὰρ πραγμάτων ἐγχειροῦντες λέγειν ὧν οὐ δ εἷς ἀξίως ἐφικέσθαι τῷ λόγῳ δύναιτο , αὐτοὶ μὲν τοῦ δοκεῖν δύνασθαι λέγειν δόξαν ἐκφέρονται , τὴν δ ἐκείνων ἀρετὴν ἐλάττω τῆς ὑπειλημμένης παρὰ τοῖς ἀκούουσιν φαίνεσθαι ποιοῦσιν .
ἐγὼ δ ἐκείνων μὲν ἔπαινον τὸν χρόνον ἡγοῦμαι μέγιστον , οὗ πολλοῦ γεγενημένου μείζω τῶν ὑπ ἐκείνων πραχθέντων οὐδένες ἄλλοι παραδείξασθαι δεδύνηνται ·
αὐτὸς δὲ πειράσομαι τὸν τρόπον εἰπεῖν ὃν ἄν μοι δοκεῖτε μάλιστα δύνασθαι παρασκευάσασθαι .
εἰ μὲν ἡμεῖς ἅπαντες οἱ μέλλοντες λέγειν δεινοὶ φανείημεν ὄντες , οὐδὲν ἂν τὰ ὑμέτερ εὖ οἶδ ὅτι βέλτιον σχοίη ·
εἰ δὲ παρελθὼν εἷς ὁστισοῦν δύναιτο διδάξαι καὶ πεῖσαι , τίς παρασκευὴ καὶ πόση καὶ πόθεν πορισθεῖσα χρήσιμος ἔσται τῇ πόλει , πᾶς ὁ παρὼν φόβος λελύσεται .
ἐγὼ δὲ τοῦτ , ἂν ἄρ οἷός τ ὦ , πειράσομαι ποιῆσαι , μικρὰ προειπὼν ὑμῖν ὡς ἔχω γνώμης περὶ τῶν πρὸς τὸν βασιλέα .
ἐγὼ νομίζω κοινὸν ἐχθρὸν ἁπάντων τῶν Ἑλλήνων εἶναι βασιλέα , οὐ μὴν διὰ τοῦτο παραινέσαιμ ἂν μόνοις τῶν ἄλλων ὑμῖν πόλεμον πρὸς αὐτὸν ἄρασθαι ·
οὐ δὲ γὰρ αὐτοὺς τοὺς Ἕλληνας ὁρῶ κοινοὺς ἀλλήλοις ὄντας φίλους , ἀλλ ἐνίους μᾶλλον ἐκείνῳ πιστεύοντας ἤ τισιν αὑτῶν 0 .
ἐκ δὴ τῶν τοιούτων νομίζω συμφέρειν ὑμῖν τὴν μὲν ἀρχὴν τοῦ πολέμου τηρεῖν ὅπως ἴση καὶ δικαία γενήσεται , παρασκευάζεσθαι δ ἃ προσήκει πάντα καὶ τοῦθ ὑποκεῖσθαι .
ἡγοῦμαι γάρ , ὦ ἄνδρες Ἀθηναῖοι , τοὺς Ἕλληνας , εἰ μὲν ἐναργὲς γένοιτο καὶ σαφὲς ὡς βασιλεὺς αὐτοῖς ἐπιχειρεῖ , κ ἂν συμμαχῆσαι καὶ χάριν μεγάλην ἔχειν τοῖς πρὸ αὐτῶν καὶ μετ αὐτῶν ἐκεῖνον ἀμυνομένοις ·
εἰ δ ἔτ ἀδήλου τούτου καθεστηκότος προαπεχθησόμεθ ἡμεῖς , δέδι , ὦ ἄνδρες Ἀθηναῖοι , μὴ τούτοις μετ ἐκείνου πολεμεῖν ἀναγκασθῶμεν , ὑπὲρ ὧν προνοούμεθα .
ὁ μὲν γὰρ ἐπισχὼν ὧν ὥρμηκεν , εἰ ἄρ ἐγχειρεῖν ἔγνωκε τοῖς Ἕλλησι , χρήματα δώσει τισὶν αὐτῶν καὶ φιλίαν προτενεῖται , οἱ δὲ τοὺς ἰδίους πολέμους ἐπανορθῶσαι βουλόμενοι καὶ τοῦτον τὸν νοῦν ἔχοντες τὴν κοινὴν ἁπάντων σωτηρίαν παρόψονται .
εἰς δὲ τὴν ταραχὴν ταύτην καὶ τὴν ἀγνωμοσύνην παραινῶ μὴ προκαθεῖναι τὴν πόλιν ἡμῶν .
οὐ δὲ γὰρ οὐ δ ἀπ ἴσης ὁρῶ τοῖς τ ἄλλοις Ἕλλησι καὶ ὑμῖν περὶ τῶν πρὸς τὸν βασιλέα τὴν βουλὴν οὖσαν , ἀλλ ἐκείνων μὲν πολλοῖς ἐνδέχεσθαί μοι δοκεῖ τῶν ἰδίᾳ τι συμφερόντων διοικουμένοις τῶν ἄλλων Ἑλλήνων ἀμελῆσαι , ὑμῖν δ οὐ δ ἀδικουμένοις παρὰ τῶν ἀδικούντων καλόν ἐστιν λαβεῖν ταύτην τὴν δίκην , ἐᾶσαί τινας αὐτῶν ὑπὸ τῷ βαρβάρῳ γενέσθαι .
ὅτε δ οὕτω ταῦτ ἔχει , σκεπτέον ὅπως μή θ ἡμεῖς ἐν τῷ πολέμῳ γενησόμεθ οὐκ ἴσοι , μή τ ἐκεῖνος , ὃν ἡμεῖς ἐπιβουλεύειν ἡγούμεθα τοῖς Ἕλλησι , τὴν τοῦ φίλος αὐτοῖς δοκεῖν εἶναι πίστιν λήψεται .
πῶς οὖν ταῦτ ἔσται ;
ἂν ἡ μὲν δύναμις τῆς πόλεως ἐξητασμένη καὶ παρεσκευασμένη πᾶσιν ᾖ φανερά , φαίνηται δὲ δίκαι ἐπὶ ταύτῃ φρονεῖν αἱρουμένη .
τοῖς δὲ θρασυνομένοις καὶ σφόδρ ἑτοίμως πολεμεῖν κελεύουσιν ἐκεῖνο λέγω , ὅτι οὐκ ἔστιν χαλεπὸν οὔ θ ὅταν βουλεύεσθαι δέῃ , δόξαν ἀνδρείας λαβεῖν , οὔ θ ὅταν κίνδυνός τις ἐγγὺς ᾖ , δεινὸν εἰπεῖν φανῆναι , ἀλλ ἐκεῖνο καὶ χαλεπὸν καὶ προσῆκον , ἐπὶ μὲν τῶν κινδύνων τὴν ἀνδρείαν ἐνδείκνυσθαι , ἐν δὲ τῷ συμβουλεύειν φρονιμώτερα τῶν ἄλλων εἰπεῖν ἔχειν 0 1 2 .
ἐγὼ δ , ὦ ἄνδρες Ἀθηναῖοι , νομίζω τὸν μὲν πόλεμον τὸν πρὸς βασιλέα χαλεπὸν τῇ πόλει , τὸν δ ἀγῶνα τὸν ἐκ τοῦ πολέμου ῥᾴδιον ἂν συμβῆναι .
ὅτι τοὺς μὲν πολέμους ἅπαντας ἀναγκαίως ἡγοῦμαι τριήρων καὶ χρημάτων καὶ τόπων δεῖσθαι , ταῦτα δὲ πάντ ἀφθονώτερ ἐκεῖνον ἔχονθ ἡμῶν εὑρίσκω ·
τοὺς δ ἀγῶνας οὐδενὸς οὕτω τῶν ἄλλων ὁρῶ δεομένους ὡς ἀνδρῶν ἀγαθῶν , τούτους δ ἡμῖν καὶ τοῖς μεθ ἡμῶν κινδυνεύουσι πλείους ὑπάρχειν νομίζω 0 .
τὸν μὲν δὴ πόλεμον διὰ ταῦτα παραινῶ μη δ ἐξ ἑνὸς τρόπου προτέρους ἀνελέσθαι , ἐπὶ δὲ τὸν ἀγῶνα ὀρθῶς φημι παρεσκευασμένους ὑπάρχειν χρῆναι .
εἰ μὲν οὖν ἕτερος μὲν ἦν τις τρόπος δυνάμεως ᾗ τοὺς βαρβάρους οἷόν τ ἦν ἀμύνασθαι , ἕτερος δέ τις ᾗ τοὺς Ἕλληνας , εἰκότως ἂν ἴσως φανεροὶ πρὸς ἐκεῖνον ἐγιγνόμεθ ἀντιταττόμενοι 0 1 ·
ἐπεὶ δὲ πάσης ἐστὶ παρασκευῆς ὁ αὐτὸς τρόπος καὶ δεῖ τ αὔτ εἶναι κεφάλαια τῆς δυνάμεως , τοὺς ἐχθροὺς ἀμύνασθαι δύνασθαι , τοῖς οὖσι συμμάχοις βοηθεῖν , τὰ ὑπάρχοντ ἀγαθὰ σῴζειν , τί τοὺς ὁμολογουμένως ἐχθροὺς ἔχοντες ἑτέρους ζητοῦμεν ;
ἀλλὰ παρασκευασώμεθα μὲν πρὸς αὐτούς , ἀμυνούμεθα δὲ κ ἀκεῖνον , ἂν ἡμᾶς ἀδικεῖν ἐπιχειρῇ .
καὶ νῦν μὲν καλεῖτε πρὸς ὑμᾶς αὐτοὺς τοὺς Ἕλληνας ·
ἂν δ ἃ κελεύουσιν οὗτοι μὴ ποιῆτε , οὐχ ἡδέως ἐνίων ὑμῖν ἐχόντων , πῶς χρὴ προσδοκᾶν τιν ὑπακούσεσθαι ;
ὅτι νὴ Δί ἀκούσονται παρ ἡμῶν ὡς ἐπιβουλεύει βασιλεὺς αὐτοῖς 0 .
αὐτοὺς δ οὐ προορᾶν , ὦ πρὸς τοῦ Διός , οἴεσθε τοῦτο ;